KOMISIJOS REGLAMENTAS (EEB) Nr. 2531/77
1977 m. lapkričio 17 d.
iš dalies keičiantis Reglamentą (EEB) Nr. 1594/70 dėl tam tikrų vynų ir vyno produktų rūgštinimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1970 m. balandžio 28 d. Tarybos reglamentą (EEB) Nr. 816/70, nustatantį papildomas nuostatas dėl bendro vyno rinkos organizavimo([1]) su paskutiniais pakeitimais, padarytais Reglamentu (EEB) Nr. 2211/77([2]), ypač į 20 straipsnio 4 dalį,
kadangi Reglamentas (EEB) Nr. 2211/77 iš dalies pakeitė Reglamentą (EEB) Nr. 816/70 taip, kad išskirtiniais metais ir esant tam tikroms sąlygoms būtų leistas papildomas pagrindinių produktų, tam tikrų stalo vynų ir rūšinių vynų pkr rūgštinimas; kadangi tam, kad būtų galima vykdyti šios naujos veiklos monitoringą, kol bus imtasi priemonių, reglamentuojančių vynininkystės metodus ir procesus, 1970 m. rugpjūčio 5 d. Komisijos reglamentas (EEB) Nr. 1594/70 dėl pranešimo apie vyno sodrinimo, parūgštinimo ir rūgštingumo sumažinimo procesus, jų atlikimo ir kontrolės([3]) turėtų būti atitinkamai iš dalies pakeistas;
kadangi šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1594/70 4 straipsnio 1 dalies pirmoji pastraipa iš dalies keičiama taip:
"1. Produktus, minimus Reglamento (EEB) Nr. 816/70 20 straipsnio 1 ir 2 dalyse galima parūgštinti tik naudojant vyno rūgštį."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1977 m. lapkričio 17 d.